Terentianus to Tiberianus
Material: papyrus
Place: Alexandria (?)
Categories: Brief (privat)
Terentianus (Legionär) an Tiberianus (Vater)
Erhalt von Körben
Bitte um Billigung einer Frau im Haus
Geld
Κλαύδιος Τερ[εν]τιανὸ[ς] Κλαυδίῳ Τιβερ[ι]ανῷ τῷ κυρίῳ [κ]αὶ πατρὶ πλ[εῖστα] 
χαίρειν. 
πρὸ μὲν πάντων εὔχομαί σε ὑγιαίνειν καὶ εὐτυχεῖν μοι, ὅ μοι εὐκταῖόν ἐστιν, 
ὑγιαίνω δὲ καὶ αὐτὸς ἐγὼ ποιούμενός σου τὸ προσκύνημα καθʼ ἑκάστην ἡμέραν 
παρὰ τῷ κυρίῳ Σεράπιδι καὶ τοῖς συννάοις θεοῖς. γεινώσκειν σε θέλω, πατήρ, 
κεκομικασ[θ]αι με παρὰ Ἀχιλλᾶτος καλάθιον. ὁμοίως καὶ ἄλλο καλάθιόν μο[ι] 
ἐδόθη ὑπὸ [τοῦ] στρατιώτου, ἐν ᾧ εὗρον ἄρτους μεγάλους δύο  καὶ φοινίκια καρ
υοτά, καὶ παρὰ τοῦ πατρὸς Ἰουλίου σφυριδάλλιον καὶ τὰ ταλάριά μου καὶ 
θήκην μαχαιρίου. ἔπεμψέ μοι φάσιν περὶ γυναικός, γνώμην μου λαμ
βάνων ἐωνεῖτό μοι. πάλαι ἂν πρὸ διετίας ἐσχήκειν εἰς τὴν οἰκίαν 
μ[ο]υ ἀλλὰ ο[ὐ]κ ἐπέτρεψα [ἐ]μαυτῷ οὐδὲ ἐπιτρέπω δίχα σου λαβεῖν 
τ[ι]να καὶ τουνπαλιν οὐκ ἔχεις ἀπʼ ἐμοῦ ἀκ[οῦ]σαι περὶ τοῦ πράγμα
[το]ς τούτ[ου]. εἴ πού ἐστιν ἣν ἐὰν δοκῇ μ[ο]ι κατενέγκαι ἡ δυναμένη 
μᾶλλο[ν ὑ]πὲρ ἐμοῦ σοι εὐνοεῖν καὶ φροντίζειν σου πλείω ἐμοῦ, δια
τ[ε]λεῖτα[ι] ἐμέ [σο]ι εὐχαρ[ι]στεῖν ἤ συ ἐμὲ μέμψασθαι. διὰ τοῦτο ἕως 
σήμερον γυνὴ οὐκ εἰσῆλθέ μου εἰς τὴν οἰκίαν εἰ μὴ ἣν σὺ δοκι
μάσῃς. [σὺ] δὲ οἶδες σατῷ πάλιν ὅτι ἐκπλέξας σου τὰ μετέωρα ἔχω 
......α.[ σ]ὺ μένεις τὸν χρόνον σου τῆς ζοῆς ἀκείνητός μου γυ
[ναι]κὸς ἀποτάσσομαι. εἰ δὲ οὔ, ἣν ἂν δοκιμάσῃς ταύτην κἀγὼ θέ
[λω]. νυκτ[ό]ς σοι ἔγραψα [τ]ὴν ἐπιστολὴν ταύτην εὑρὼν εὐκαιρίαν, 
οὐ δὲ δεδυνημένος σοι πέμψαι. καλῶς ποιήσεις ἀντι
[γρ]άψας μοι περὶ τῆς σωτηρίας σου καὶ τῆς ἐπιστολῆς τὴν ἀν
[τι]φώ[νησ]ιν. ἄσπασαι πάντες τοὺς ἐκ τοῦ Καισαρείου κατʼ ὄνομα. 
ἄσπασ[αι] Δίδυμον τὸν νομικὸν πανοικί. ἐρεῖς δὲ Λονγείνῳ 
ὅτι ἐλπ[ίζω] πάλιν ἀναβῆναι. ἓν  δὲ εὐχαριστῶ τοῖς θεοῖς ὅτι 
πλείον[ας] δέδωκά σο[ι] τῶν ὀκτὼ  δραχμῶν, εἰ μή, τὸ αὐτὸ ἦν. 
καὶ ἐὰν [ἀ]ναβῇς εἰς Ἀρσινοείτην ὕπαγε παρὰ Κουρσίλλαν καὶ δέ
ξαι τοὺς πέντε  κορμοὺς τῶν ξύλων καὶ κατενέγκεις αὐτὰ 
ἐρχόμ[ε]νος καὶ ἂν ἄλλα δυνασθῇς κατενέγκαι ἡμεῖν εἰς τὸν 
χειμωναν. ἀσπάζεταί σε Ἐπιτυγχάνων. 
ἄσπασαι πάντες τοὺς φιλοῦντες [ἡμᾶς] κατʼ ὄνομα.
ἀπόδ Κλαυδίῳ Τιβεριαν[ῷ] ..........ωι 
[π]α[ρὰ] Κλαυδίο[υ Τερε]ντιανοῦ υἱοῦ λε στρα.